PMIndiaData/PMIndiaSum huggingface dataset:
ఇంటర్ నేషనల్ అసోసియేషన్ ఆఫ్ ఇన్సూరెన్స్ సూపర్ వైజర్స్ (ఐఎఐఎస్)కు చెందిన మల్టిలేటరల్ మెమోరాండం ఆఫ్ అండర్ స్టాండింగ్ (ఎమ్ఎమ్ఒయు)పై సంతకందారుగా ఐఆర్ డిఎఐ ని చేర్చుకున్నందుకు ఆమోదాన్ని తెలియజేసిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం, ఇంటర్ నేషనల్ అసోసియేషన్ ఆఫ్ ఇన్సూరెన్స్ సూపర్ వైజర్స్ (ఐఎఐఎస్)కు చెందిన మల్టిలేటరల్ మెమోరాండం ఆఫ్ అండర్ స్టాండింగ్ (ఎమ్ఎమ్ఒయు)పై ఒక సంతకందారుగా ఐఆర్ డిఎఐ ని చేర్చుకొనేందుకు ఎక్స్-పోస్ట్ ఫ్యాక్టో ఆమోదం తెలిపింది. బీమా పర్యవేక్షక సంస్థల మధ్య సమాచారం ఆదాన ప్రదానానికి మరియు పరస్పర సహకారం కోసం ఏర్పాటైన ఒక గ్లోబల్ ఫ్రేమ్ వర్క్ యే ది ఇంటర్ నేషనల్ అసోసియేషన్ ఆఫ్ ఇన్సూరెన్స్ సూపర్ వైజర్స్ (ఐఎఐఎస్). ఇక ఇంటర్ నేషనల్ అసోసియేషన్ ఆఫ్ ఇన్సూరెన్స్ సూపర్ వైజర్స్ కు చెందిన మల్టిలేటరల్ మెమోరాండం ఆఫ్ అండర్ స్టాండింగ్ (ఎమ్ఎమ్ఒయు) అనేది, సమాచార ఆదాన ప్రదాన రంగంలో సహకరించే ఉద్దేశం ఉన్న మరియు సమాచారం కోరిన అభ్యర్థనలను పరిష్కరించే ప్రక్రియతో కూడిన సంతకందారుల ప్రకటన పత్రం. ఫైనాన్షియల్ మార్కెట్ యొక్క ఏకీకరణ ప్రక్రియ అధికం అవుతూ ఉండడం తోను, అంతర్జాతీయంగా క్రియాశీలంగా ఉంటున్న బీమా కంపెనీల సంఖ్య అంతకంతకు పెరుగుతూ ఉండడం తోను బీమా పరిశ్రమ పర్యవేక్షక సంస్థలకు తమ వద్ద ఉన్న సమాచారాన్ని ఇతర బీమా పర్యవేక్షక సంస్థలకు ఇచ్చి వాటి నుండి అదే కోవకు చెందిన సమాచారాన్ని తాము పుచ్చుకోవలసిన అవసరంతో పాటు పరస్పరం సహకరించుకోవలసిన అవసరం కూడా పెరిగిపోయింది. ఈ పూర్వరంగంలో, ఇంటర్ నేషనల్ అసోసియేషన్ ఆఫ్ ఇన్సూరెన్స్ సూపర్ వైజర్స్ (ఐఎఐఎస్)కు చెందిన మల్టిలేటరల్ మెమోరాండం ఆఫ్ అండర్ స్టాండింగ్ (ఎమ్ఎమ్ఒయు) పై ఐఆర్ డిఎఐ సంతకం చేసింది (అందులో తాను కూడా ఒకటిగా చేరింది.) ద్వైపాక్షిక ఒప్పందాలు ఏవీ లేని పక్షంలో, సీమాంతర అంశాలు తలెత్తినప్పుడు- బీమా కంపెనీల పర్యవేక్షణకు సంబంధించి సంతకందారు ప్రాధికార సంస్థల మధ్య సమాచార మార్పిడికి మరియు సహకారానికి ఐఎఐఎస్ కు చెందిన మల్టిలేటరల్ మెమోరాండం ఆఫ్ అండర్ స్టాండింగ్ ఒక లాంఛనప్రాయమైనటువంటి ఆధారభూతమవుతుంది. ఇప్పుడున్న ఒప్పందాల కన్నా ఐఎఐఎస్ కు చెందిన మల్టిలేటరల్ మెమోరాండం ఆఫ్ అండర్ స్టాండింగ్ యొక్క పరిధి విస్తృత‌మైంది. ఎలాగంటే, ఈ ఒప్పందం యాంటి- మనీ లాండరింగ్ (ఎఎమ్ఎల్) మరియు కంబాటింగ్ ది ఫైనాన్షియల్ టెర్రరిజమ్ (సిఎఫ్ టి) ల పరిధిలోని బీమా మధ్యవర్తిత్వ సంస్థల వంటి నియంత్రణదారు సంస్థల పర్యవేక్షణకు సైతం వీలు కల్పిస్తుంది.
మానవులతో కూడిన అంతరిక్ష నౌకలు ప్రయోగించే కార్యక్రమంలో భారత, రష్యా సంయుక్త కార్యకలాపాలు చేపట్టడానికి ఉద్దేశించిన ఒప్పందానికి కేబినెట్ ఆమోదం

మానవులతో కూడిన అంతరిక్ష నౌకల ప్రయోగంలో సహకరించుకునేందుకు భారత, రష్యా మధ్య కుదిరిన అంగీకారం వివరాలను ప్రధానమంత్రి శ్రీ నరేంద్రమోదీ నాయకత్వంలోని కేంద్ర కేబినెట్ సమావేశానికి వివరించారు. 2015 అక్టోబర్ 15వ తేదీన జరిగిన ఉభయ దేశాలు ఈ ఎంఓయుపై సంతకాలు చేశాయి ప్రధాన ప్రభావం… మానవులతో కూడిన అంతరిక్ష నౌకల ప్రయోగానికి అవసరమైన టెక్నాలజీలు, అడ్వాన్స్ డ్ వ్యవస్థల అభివృద్ధిలో సహకరించుకునేందుకు భారత, రష్యా మధ్య కుదిరిన ఈ ఒప్పందం సహాయపడుతుంది. రేడియేషన్ కు రక్షణ, జీవన వ్యవస్థల మద్దతు, క్రూ మాడ్యూల్, డాకింగ్ వ్యవస్థలు, అంతరిక్ష సూట్లు తయారుచేసుకునేందుకు, వ్యోమగాముల శిక్షణకు కూడా మద్దతు లభిస్తుంది. ప్రయోజనాలు… ఉభయ దేశాలు మానవాళి ప్రయోజనం కోసం అంతరిక్ష సాంకేతిక పరిజ్ఞానాల వినియోగానికి సంబంధించిన కార్యకలాపాలు ఉమ్మడిగా చేపట్టగలుగుతాయి. దీనికి మరింత మద్దతు ఇచ్చేందుకు ఉమ్మడి కార్యాచరణ బృందాన్ని రెండు దేశాలు ఏర్పాటు చేసుకోవచ్చు. ఈ ఒప్పందం అమలుకు కాలపరిమితిని, అమలుకు సంబంధించిన విధివిధానాలను రూపొందించుకునే కార్యాచరణ ప్రణాళికను ఈ ఉమ్మడి కార్యాచరణ బృందం తయారుచేస్తుంది.
కేంద్ర బడ్జెటు 2020 కోసం ఆలోచనల ను మరియు సూచనల ను ఆహ్వానించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ కేంద్ర బడ్జెటు 2020 కోసం ఆలోచనల ను మరియు సూచనల ను MyGov కు పంపించవలసింది గా కోరారు. ‘‘కేంద్ర బడ్జెటు 130 కోట్ల మంది భారతీయుల ఆకాంక్షల ను ప్రాతినిధ్యం వహిస్తుంది. భారతదేశం యొక్క అభివృద్ధి కి కూడాను అది ఒక బాట ను పరుస్తుంది. ఈ సంవత్సర బడ్జెటు కై మీమీ ఆలోచనల ను మరియు సూచనల ను MyGov వేదిక లో పంచుకోవలసింది గా మిమ్ములను అందరి ని నేను ఆహ్వానిస్తున్నాను’’ అని ఆయన ఒక
ప్ర‌ధాన మంత్రితో స‌మావేశమైన మ‌హిళా మోటార్ బైక్ రైడ‌ర్ల బృందం ‌‘‘బైకింగ్ క్వీన్స్’’

గుజ‌రాత్ నుండి విచ్చేసిన 50 మంది మ‌హిళా మోటార్ బైక్ రైడ‌ర్ల తో కూడిన బృందం ‘‘ది బైకింగ్ క్వీన్స్‌’’ ప్ర‌ధాన మంత్రి శ్రీ న‌రేంద్ర మోదీ తో ఈ రోజు న్యూ ఢిల్లీ లో స‌మావేశమైంది. ఈ బృందం సభ్యురాళ్లు తాము 13 రాష్ట్రాలు/కేంద్ర పాలిత ప్రాంతాల గుండా 10,000 కిలో మీట‌ర్ల‌కు పైగా దూరం యాత్ర చేసి, ‘భేటీ బ‌చావో – భేటీ ప‌ఢావో’ మ‌రియు ‘స్వ‌చ్ఛ భార‌త్’ ల వంటి సామాజిక కార్య‌క్ర‌మాల‌ గురించి ప్ర‌జ‌ల‌తో మాట్లాడి ఆ పథకాల స్ఫూర్తిని వ్యాప్తి చేయడంలో పాలుపంచుకొన్నట్లు తెలిపారు. 2017 ఆగ‌స్టు 15న ల‌ద్దాఖ్ లోని ఖార్‌ దుంగ్ లా లో త్రివ‌ర్ణ ప‌తాకాన్ని ఎగుర‌వేసిన‌ట్లు కూడా వారు ఈ సందర్భంగా వెల్ల‌డించారు. మహిళా బైక్ రైడర్ల ప్ర‌య‌త్నాన్ని ప్ర‌ధాన మంత్రి అభినందించారు. వారు ఇక ముందు చేప‌ట్టే కార్య‌క్ర‌మాలు విజ‌య‌వంతం కావాల‌ని ఆయ‌న ఆకాంక్షించారు.
2021 డిసెంబరు 26నాటి ‘మన్‌ కీ బాత్‌’ కోసం అభిప్రాయాలు పంచుకోవాల్సిందిగా పౌరులకు ప్రధానమంత్రి పిలుపు

ప్రధానమంత్రి శ్రీ నరేంద్ర మోదీ 2021 డిసెంబరు 26న తాను నిర్వహించే ‘మన్‌ కీ బాత్‌’ కార్యక్రమం కోసం అభిప్రాయాలను పంచుకోవాల్సిందిగా ప్రజలకు పిలుపునిచ్చారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “నేను ఈ సంవత్సరం చివరిదైన ‘మన్‌ కీ బాత్‌’ (#MannKiBaat) కార్యక్రమాన్ని ఈ నెల 26న నిర్వహించనున్న నేపథ్యంలో అనేక సూచనలు అందుతున్నాయి. ఇవన్నీ దేశంలోని అనేక విభిన్న ప్రాంతాలకు సంబంధించినవిగా ఉంటాయి. దీంతోపాటు క్షేత్రస్థాయిలో మార్పులు తెచ్చేందుకు కృషి చేస్తున్న అనేకమంది వ్యక్తుల జీవన యానాన్ని ప్రతిబింబిస్తాయి. ఇందులో భాగంగా మీ అభిప్రాయాలను పంచుకోవడం కొనసాగించండి” అని ఆయన అందులో పేర్కొన్నారు.
రాజస్థాన్దివస్ సందర్భం లో రాజస్థాన్ ప్రజల కు శుభాకాంక్ష లు తెలిపిన ప్రధాన మంత్రి

రాజస్థాన్ దివస్ సందర్భం లో ప్ర‌ధాన మంత్రి శ్రీ న‌రేంద్ర మోదీ రాజస్థాన్ ప్రజల కు శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘శౌర్యం, స్వాభిమానం మరియు బలిదానం లతో నిండిన చరిత్రాత్మకమైనటువంటి గడ్డ రాజస్థాన్ లో నివసిస్తున్న అందరి కి రాజస్థాన్ దివస్ నాడు ఇవే కోటి కోటి శుభకామన లు. రాష్ట్రం ప్రగతి పథం లో మరింత గా పురోగమించాలి. ఇదే నేను ఆకాంక్షిస్తున్నది.’’ అని పేర్కొన్నారు.
ప్ర‌ధాన మంత్రి లద్దాఖ్ లోని లేహ్ లో ఉన్న మహాబోధి ఇంటర్ నేషనల్ మెడిటేషన్ సెంటర్ కు ‘మహాకరుణ దివస్ 2017’ ఉత్సవాల సందర్భంగా అభినందనలు తెలిపారు

లద్దాఖ్ లోని లేహ్ లో ఉన్న మహాబోధి ఇంటర్ నేషనల్ మెడిటేషన్ సెంటర్ కు ‘మహాకరుణ దివస్ 2017’ ఉత్సవాలను పురస్కరించుకొని ప్ర‌ధాన మంత్రి శ్రీ న‌రేంద్ర మోదీ అభినందనలు తెలియజేశారు. “ లద్దాఖ్ లోని లేహ్ లో ఉన్న మహాబోధి ఇంటర్ నేషనల్ మెడిటేషన్ సెంటర్ కు ‘మహాకరుణ దివస్ 2017’ ఉత్సవాల సందర్భంగా ఇవే నా అభినందనలూ, శుభాకాంక్షలూను. సేవ, దయాళుత్వం, త్యాగాలు బుద్ధ భగవానుని జీవితంలో, ఆయన బోధనలలో నిండిపోయాయి. అహింసను గురించి, మానవుల దు:ఖాన్ని అంతం చేయడాన్ని గురించి మనసు కు హత్తుకొనేట్లు ఆయన చెప్పారు ” అని ప్రధాన మంత్రి తన సందేశంలో పేర్కొన్నారు.
నేపాల్‌లోని లుంబినీలో మాయాదేవి ఆలయాన్ని సందర్శించిన ప్రధానమంత్రి

నేపాల్‌లో ఒకరోజు పర్యటనలో భాగంగా 2022 మే 16న ప్రధానమంత్రి శ్రీ నరేంద్ర మోదీ ముందుగా అక్కడి లుంబినీలోగల మాయాదేవి ఆలయాన్ని సందర్శించారు. గౌరవనీయులైన నేపాల్‌ ప్రధానమంత్రి షేర్‌ బహదూర్‌ దేవ్‌బా, ఆయన సతీమణి డాక్టర్‌ అర్జు రానా దేవ్‌బా కూడా ఆయనతోపాటు ఈ కార్యక్రమంలో పాల్గొన్నారు. ఈ సందర్భంగా బుద్ధుని కచ్చితమైన జన్మస్థలాన్ని సూచించే ఆలయ ప్రాంగణంలోని శిలవద్ద దేశాధినేతలిద్దరూ నివాళి అర్పించారు. అటుపైన బౌద్ధ సంప్రదాయాల ప్రకారం నిర్వహించిన పూజా కార్యక్రమాలకూ వారు హాజరయ్యారు. ఆలయానికి సమీపంలోని అశోక స్తంభం వద్ద ప్రధానమంత్రులు ఇద్దరూ దీపారాధన చేశారు. క్రీస్తుపూర్వం 249లో అశోక చక్రవర్తి ప్రతిష్టించిన ఈ స్తంభం, లుంబినీ బుద్ధుని జన్మస్థలమని తెలిపే తొలి శిలాశాసనం ఇక్కడ కనిపిస్తుంది. ఈ కార్యక్రమం అనంతరం 2014లో బోధ్‌గయ నుంచి ప్రధాని మోదీ తీసుకెళ్లి బహూకరించగా లుంబినిలో నాటిన బోధి మొక్కకు ప్రధానులిద్దరూ నీరు పోశారు. చివరగా ఆలయంలోని సందర్శకుల పుస్తకంలో సంతకాలు చేశారు.
అబేయి లో యుఎన్ఐఎస్ఎఫ్ఎ తాలూకుయునైటెడ్ నేశన్ మిశన్ లో భాగం గా భారతీయ సేన తన అతి పెద్దదైనటువంటి మహిళాశాంతిపరిరక్షక సేనాదళాన్ని పంపినందుకు ప్రశంస ను వ్యక్తం చేసిన ప్రధాన మంత్రి

అబేయి లో యుఎన్ఐఎస్ఎఫ్ఎ యొక్క యునైటెడ్ నేశన్ మిశన్ కు అతి పెద్దది అయినటువంటి మహిళా శాంతిపరిరక్షక సేనాదళాన్ని పంపించినందుకు గాను భారతీయ సేన ను చూస్తే తనకు గర్వంగా ఉంది అని ప్రధాన మంత్రి శ్రీ నరేంద్ర మోదీ అన్నారు. ఐక్య రాజ్య సమితి శాంతిపరిరక్షక దళాల లో చురుకు గా పాలుపంచుకొనేటటువంటి ఒక ఆనవాయితీ భారతదేశాని కి ఉంది అని కూడా శ్రీ నరేంద్ర మోదీ అన్నారు. ఎడిజి పిఐ – ఇండియన్ ఆర్మీ చేసిన ఒక ట్వీట్ కు ప్రధాన మంత్రి ప్రతిస్పందిస్తూ ఒక ట్వీట్ లో – ‘‘దీనిని చూసి గర్వపడుతున్నాను. ఐక్య రాజ్య సమితి శాంతిపరిరక్షక దళాల లో క్రియాశీలమైన రీతి న పాలుపంచుకొనేటటువంటి ఒక సంప్రదాయాన్ని భారతదేశం పాటిస్తోంది. మన నారీ శక్తి యొక్క భాగస్వామ్యం మరింత సంతోషాన్ని ఇచ్చేది గా ఉంది.’’ అని పేర్కొన్నారు.
అస్సాం, బిహార్, హిమాచల్ ప్రదేశ్, ఝార్ఖండ్, మహారాష్ట్ర, మధ్య ప్రదేశ్, జమ్ము & కశ్మీర్, ఉత్తరాఖండ్ రాష్ట్రాలకు సంబంధించి నోటిఫై చేసిన ఇతర వెనుకబడిన తరగతుల కేంద్రీయ జాబితాలో చేర్పు/సవరణలకు మంత్రిమండలి ఆమోదం

అస్సాం, బిహార్, హిమాచల్ ప్రదేశ్, ఝార్ఖండ్, మహారాష్ట్ర, మధ్య ప్రదేశ్, జమ్ము & కశ్మీర్, ఉత్తరాఖండ్ రాష్ట్రాలకు సంబంధించి ఇతర వెనుకబడిన తరగతుల కేంద్రీయ జాబితాలో చేర్పు/సవరణలను నోటిఫై చేసేందుకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. వెనుకబడిన తరగతుల జాతీయ సంఘం (ఎన్ సి బి సి) సిఫారసు చేసిన మీదట, ఇతర వెనుకబడిన తరగతుల కేంద్ర జాబితాలో 25 రాష్ట్రాలు, 6 కేంద్ర పాలిత ప్రాంతాల నుండి మొత్తం 2479 ఎంట్రీలను (సిననిమ్ స్, ఉప- కులాలతో సహా) చేర్చేందుకు నోటిఫై చేయడమైంది. ఇటువంటి కడపటి నోటిఫికేషన్ 2016 సెప్టెంబర్ వరకు జారీ చేయడమైంది. ఇంతలో మరిన్ని కులాలు/ సముదాయాలను చేర్చాలంటూను, ఇంకా అస్సాం, బిహార్, హిమాచల్ ప్రదేశ్, ఝార్ఖండ్, మహారాష్ట్ర, మధ్య ప్రదేశ్, జమ్ము & కశ్మీర్, ఉత్తరాఖండ్ రాష్ట్రాల కు చెందిన ప్రస్తుత ఓబీసీ ల జాబితాలో దిద్దుబాటులు చేయాలంటూను ఎన్ సి బి సి నుండి సలహాలు అందాయి. తదనుగుణంగా జమ్ము & కశ్మీర్ (15 కొత్త చేర్పులు, 9 సిననిమ్ స్/ఉప- కులాలు, 4 దిద్దుబాటులు) సహా 8 రాష్ట్రాల విషయంలో ఎన్ సి బి సి సిఫారసుల మేరకు మొత్తం 28 మార్పులను నోటిఫై చేయడమైంది. ఆయా కులాలు/సముదాయాలకు చెందిన వ్యక్తులు ప్రస్తుతం అమలులో ఉన్నవిధానం ప్రకారం ప్రభుత్వ సేవలు మరియు పోస్టులతో పాటు కేంద్రీయ విద్యా సంస్థలలో రిజర్వేషన్ ప్రయోజనాలను పొందేందుకు ఈ మార్పులు వీలు కల్పించగలుగుతాయి. అలాగే ఆయా కులాలు/సముదాయాలకు చెందిన వ్యక్తులు ప్రస్తుతం ఇతర వెనుకబడిన తరగతులకు అందుబాటులో ఉన్న వివిధ కేంద్ర ప్రభుత్వ సంక్షేమ పథకాలు, స్కాలర్ షిప్ లు మొదలైన వాటిని పొందడానికి కూడా అర్హులవుతారు. పూర్వరంగం 1993 ఎన్ సి బి సి చట్టం ప్రకారం ఇంద్రా సాహ్నీకేసులో సర్వోన్నత న్యాయస్థానం తీర్పునకు అనుగుణంగా ఎన్ సి బి సి ని ఏర్పాటు చేశారు. ఇందులోని సెక్షన్ 9 (కమిషన్ విధివిధానాలు) ఈ కింది విషయాన్ని వెల్లడిస్తుంది: 1. ఓబీసీలోకి ఏవైనా కులాలు, ఉప-కులాలను జాబితాకు చేర్చాల్సి వచ్చినపుడు చేరాలనుకున్న వారి ఫిర్యాదులను వినాలి. వీటిపై విచారణ జరిపి కేంద్ర ప్రభుత్వానికి సరైన సూచనలు చేయాలి. 2. కమిషన్ ఇచ్చిన సలహాను కేంద్ర ప్రభుత్వం సాధారణంగా పాటించాల్సి ఉంటుంది.
పండిత్ జస్ రాజ్ కల్చరల్ ఫౌండేశన్ ప్రారంభ కార్యక్రమం లో ప్రధాన మంత్రి ప్రసంగం

భారతదేశ శాస్త్రీయ సంగీతం లో అనుభవజ్ఞ‌ుడు పండిత్ జస్ రాజ్ గారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు ఘనం గా శ్రద్దాంజలి ఘటించారు. పండిత్ జస్ రాజ్ ద్వారా సంగీతం తాలూకు అమర శక్తి మూర్తిమంతం కావడాన్ని గురించి ప్రధాన మంత్రి మాట్లాడారు. ఆ విద్వాంసుని వైభవోపేతమైనటువంటి వారసత్వాన్ని జీవం ఉట్టిపడేటట్టు పరిరక్షిస్తున్నందుకు గాను దుర్గ జస్ రాజ్ గారి ని, పండిత్ శారంగ్ దేవ్ గారి ని ప్రధాన మంత్రి ప్రశంసించారు. ప్రధాన మంత్రి వీడియో కాన్ఫరెన్స్ మాధ్యమం ద్వారా పండిత్ జస్ రాజ్ కల్చరల్ ఫౌండేశన్ ప్రారంభ కార్యక్రమాన్ని ఉద్దేశించి ప్రసంగించారు. భారతదేశ సంగీత పరంపర తాలూకు విజ్ఞ‌ులు బోధించిన విస్తృత జ్ఞానాన్ని గురించి ప్రధాన మంత్రి తన ప్రసంగం లో ప్రస్తావించారు. విశ్వ శక్తి ని గురించిన ఎరుక ను సాధించడాని కి, మరి అదే విధం గా విశ్వం ఉనికి లో సంగీతాన్ని గమనించగల సామర్థ్యమే భారతదేశ శాస్త్రీయ సంగీత సంప్రదాయానికి ఎంతో అసాధారణత్వాన్ని సంపాదించిపెడుతోందని శ్రీ నరేంద్ర మోదీ అన్నారు. ‘‘సంగీతం అనేది మన ప్రాపంచిక కర్తవ్యాల ను గురించి మనకు తెలియజెప్పేటటువంటి ఒక సాధనం గా ఉంది, అలాగే ప్రాపంచిక అనుబంధాల ను అధిగమించడం లో కూడాను సంగీతం మనకు సహాయకారి అవుతుంది’’ అని ప్రధాన మంత్రి అన్నారు. భారతదేశం యొక్క ఘనమైనటువంటి కళా వారసత్వాన్ని, అలాగే సంస్కృతి సంబంధి వారసత్వాన్ని పరిరక్షించాలని పండిత్ జస్ రాజ్ కల్చరల్ ఫౌండేశన్ లక్ష్యాన్ని పెట్టుకొన్నందుకు గాను ప్రధాన మంత్రి ప్రశంస ను వ్యక్తం చేశారు. సాంకేతిక విజ్ఞాన ప్రధానమైన వర్తమాన యుగం లోని రెండు కీలకమైన దృష్టికోణాల పట్ల శ్రద్ధ తీసుకోవలసిందని ఫౌండేశన్ కు ఆయన సూచన చేశారు. ఆ రెండు దృష్టికోణాల లో ఒకటో దృష్టికోణం ఏమిటి అంటే అది భారతదేశ సంగీతం నేటి ప్రపంచీకరణ యుగం లో తనదైనటువంటి గుర్తింపు ను ఏర్పరచుకోవాలి అనేదే అని ఆయన చెప్పారు. భారతదేశ వారసత్వం నుంచి ప్రపంచం లబ్ధి ని పొందింది అని యోగ దినం తాలూకు అనుభవం తెలియజేసింది అని ఆయన చెప్పారు. అదే విధం గా భారతదేశ సంగీతాని కి మానవ మేధస్సు యొక్క లోతు ను తరచి చూడగల సామర్ధ్యం కూడా ఉందని ఆయన అన్నారు. ‘‘ఈ ప్రపంచం లో ప్రతి వ్యక్తి కి భారతదేశ సంగీతాన్ని గురించి తెలుసుకొనేందుకు, భారతదేశ సంగీతాన్ని నేర్చుకొనేందుకు, భారతదేశ సంగీతం యొక్క ప్రయోజనాల ను పొందేందుకు అధికారం ఉంది. ఈ విషయం లో శ్రద్ధ ను తీసుకోవడం మన బాధ్యత’’ అని ఆయన అన్నారు. రెండో దృష్టికోణం ఏమిటి అంటే అది సాంకేతిక విజ్ఞానం యొక్క ప్రభావం అంతటా వ్యాపించి ఉన్నటువంటి వర్తమాన యుగం లో సంగీత రంగం లో సైతం సాంకేతిక విజ్ఞానం, ఇంకా ఐటి సంబంధి విప్లవం చోటు చేసుకోవాలి అనేదే అని ప్రధాన మంత్రి అన్నారు. భారతదేశ వాద్య పరికరాలు మరియు సంప్రదాయాల పై ఆధారపడినటువంటి సంగీతాని కి పూర్తి గా అంకితం అయి పని చేసే స్టార్ట్-అప్స్ ముందుకు రావాలి అని ఆయన పిలుపు ను ఇచ్చారు. కాశీ వంటి కళల సంబంధి కేంద్రాల ను, సంస్కృతి సంబంధి కేంద్రాల ను పునరుద్ధరించడం కోసం ఇటీవలి ప్రయత్నాల ను గురించి కూడా ప్రధాన మంత్రి వివరించారు. భారతదేశం పర్యావరణ పరిరక్షణ పట్ల, ప్రకృతి ప్రేమ పట్ల తనకు గల విశ్వాసం ద్వారా ప్రపంచాని కి ఒక భద్రమైన భవిష్యత్తు కు మార్గాన్ని చూపించింది అని ప్రధాన మంత్రి అన్నారు. ‘‘వారసత్వం తో పాటుగా అభివృద్ధి దిశ లో సాగుతున్న భారతదేశం ప్రస్థానం లో, ‘సబ్ కా ప్రయాస్’ ను చేర్చాలి అని చెప్తూ, ఆయన తన ప్రసంగాన్ని ముగించారు.
ప్రధానిని కలుసుకున్న చైనా ఉపాధ్యక్షుడు శ్రీ లి యువాన్చావో

ప్రధాని శ్రీ నరేంద్ర మోదీని చైనా ఉపాధ్యక్షుడు శ్రీ లి యువన్ చావో ఈ రోజు కలుసుకున్నారు. గత సంవత్సరం చైనా అధ్యక్షుడు జీ జిన్ పింగ్ చేసిన భారతదేశ పర్యటనను, తాను ఈ సంవత్సరం మే నెలలో చేసిన చైనా సందర్శనను ఈ సందర్భంగా ప్రధాని గుర్తు చేసుకున్నారు. ఆర్థికంగా, అభివృద్ధిపరంగా ఇరు దేశాల మధ్యనగల భాగస్వామ్యం వృద్ధి కావడానికి వీలుగా భారత్, ఇండియాలు రెండూ అత్యధిక సామర్థ్యం కలిగి ఉన్నాయని ప్రధాని అన్నారు. రైల్వేలు, ఆధునిక నగరాలు (స్మార్ట్ సిటీస్), మౌలిక వసతుల కల్పన, నగరాల్లో రవాణా తదితర రంగాల్లో సహకారానికిగాను ఇరుదేశాల ముందు అనేక అవకాశాలున్నాయని ప్రధాని స్పష్టం చేశారు. ఇండియాలో చైనా తన పెట్టుబడుల స్థాయిని పెంచడాన్ని ఈ సందర్భంగా ప్రధాని స్వాగతించారు. భారతదేశాన్ని సందర్శిస్తున్న చైనా యాత్రికుల సంఖ్య పెరుగిందని భవిష్యత్లో ఇది ఇలాగే కొనసాగాలని ప్రధాని శ్రీ నరేంద్ర మోదీ ఆకాంక్షించారు. ప్రజల మధ్యన బంధాలు మరింత బలోపేతం కావడానికి ఇండియా, చైనాల మధ్యనగల పురాతన సాంస్కృతిక బంధాలు ఉత్ప్రేరకంగా వుంటాయని ప్రధాని అన్నారు. ఇరు దేశాల మధ్యన శాంతిపూర్వక, సహకారాత్మక, సుస్థిరమైన బంధాలనేవి చాలా ముఖ్యమని ప్రధాని శ్రీ నరేంద్ర మోదీ, ఉపాధ్యక్షుడు శ్రీ లి యువాన్ చావో అంగీకరించారు. తద్వారా స్థానికంగానూ, ప్రపంచవ్యాప్తంగానూ శాంతి, సామరస్యాలను సాధించవచ్చన్నారు.
ఎన్ హెచ్ పిసి, నార్త్ ఈస్ట్ ఎలక్ర్టిక్ పవర్ కార్పొరేషన్, టిహెచ్ డిసి ఇండియా లిమిటెడ్, ఎస్ జెవిఎన్ లిమిటెడ్ కంపెనీల్లో 1.197 నుంచి అమలులోకి వచ్చే విధంగా బోర్డు స్థాయి కన్నా దిగువన పని చేసే ఎగ్జిక్యూటివ్ ల వేతన స్కేళ్ల క్ర‌మ‌బ‌ద్ధీక‌ర‌ణ‌కు కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ నాయ‌క‌త్వంలో స‌మావేశమైన కేంద్ర కేబినెట్ జాతీయ జల విద్య‌త్ కార్ప‌రేష‌న్ లిమిటెడ్ (ఎన్ హెచ్ పిసి), ఈశాన్య ప్రాంతాల విద్యుత్ కార్పొరేష‌న్ (నీప్ కో), టిహెచ్ డిసి లిమిటెడ్ (గ‌తంలో తెహ్రీ హైడ్రో డెవ‌ల‌ప్ మెంట్ కార్పొరేష‌న్), స‌ట్లెజ్ జల విద్యుత్ నిగ‌మ్ లిమిటెడ్ (ఎస్ విజెఎన్) కంపెనీల్లో బోర్డు స్థాయి ఎగ్జిక్యూటివ్ ల క‌న్నా దిగువ స్థాయిలో ప‌ని చేస్తున్నెఎగ్జిక్యూటివ్ ల వేత‌నం స్కేళ్ల క్ర‌మ‌బ‌ద్ధీక‌ర‌ణ‌కు అనుమ‌తించింది. 2006 సెప్టెంబ‌ర్ ఒక‌టో తేదీన విద్యుత్ మంత్రిత్వ శాఖ జారీ చేసిన ఉత్త‌ర్వుల‌కు అనుగుణంగా 1997 జ‌న‌వ‌రి ఒక‌టో తేదీ నుంచి ఈ క్ర‌మ‌బ‌ద్ధీకరణ అమ‌లులోకి వ‌స్తుంది. అమ‌లు వ్యూహం : 2006 ఏప్రిల్ 4, 2006 సెప్టెంబ‌ర్ 1 తేదీల్లో విద్యుత్ మంత్రిత్వ శాఖ జారీ చేసిన ఉత్త‌ర్వుల‌కు అనుగుణంగా జల విద్యుత్ రంగంలోని ఈ సిపిఎస్ఇలు అమ‌లు జ‌రుపుతున్న పే స్కేళ్లు కేంద్ర కేబినెట్ ఆమోదం అనంత‌రం క్ర‌మ‌బ‌ద్ధం అవుతాయి. ప్ర‌భావం : ఈ అనుమ‌తితో 2007 జ‌న‌వ‌రి ఒక‌టో తేదీ క‌న్నా ముందు నియ‌మితులైన 5254 మంది ఎగ్జిక్యూటివ్ లు ఈ నిర్ణ‌యం వ‌ల్ల లాభం పొందుతారు. జ‌ల‌విద్యుత్ రంగంలోని సిపిఎస్ ఇల ఎగ్జిక్యూటివ్ ల నైతిక స్థైర్యం మెరుగుప‌డేందుకు ఈ నిర్ణ‌యం దోహ‌ద‌ప‌డుతుంది. వ్య‌యం : పే స్కేళ్ల క్ర‌మ‌బ‌ద్ధీకరణ నిర్ణ‌యం వ‌ల్ల రూ.323 కోట్ల మేర‌కు భారం ప‌డుతుంది. నేప‌థ్యం : గ‌తంలో ఎన్ టిపిసి/ ఆయిల్ రంగంలోని కంపెనీల్లో కార్మికులు/ నాన్ ఎగ్జిక్యూటివ్ ల పే స్కేళ్లు స‌వ‌రించిన ప్ర‌భావం వ‌ల్ల 1997 జ‌న‌వ‌రి ఒక‌టో తేదీ నుంచి ఎన్ హెచ్ పిసి, నీప్ కో, టిహెచ్ డిసిఐఎల్, ఎస్ జెవిఎన్ఎల్ కంపెనీల్లో ఎగ్జిక్యూటివ్ స్థాయి వేత‌నాల్లో వ్య‌త్యాసం కొన‌సాగుతోంది. ఇ-1 గ్రేడ్ ఎగ్జిక్యూటివ్ ల వేత‌నం స్కేళ్ల క‌న్నా వ‌ర్క్ మెన్, సూప‌ర్ వైజ‌ర్ల పేస్కేళ్లు ఎక్కువ‌గా ఉన్నాయి. ఈ ప్ర‌తిపాద‌న‌ను కార్య‌ద‌ర్శుల స్థాయి క‌మిటీ, కేబినెట్ ప‌లు సంద‌ర్భాల్లో ప‌రిశీల‌న‌కు తీసుకున్నాయి. 2013 డిసెంబ‌ర్ లో కేబినెట్ ఈ దిగువ నిర్ణ‌యం తీసుకుంది. 1997 జ‌న‌వ‌రి ఒక‌టో తేదీ నుంచి అమ‌లులోకి వ‌చ్చిన డీవియెంట్ పేస్కేళ్ల‌ను క్ర‌మ‌బ‌ద్ధీక‌రించ‌కూడ‌దు. అయితే ఆ తేదీ నుంచి సిబ్బందికి చెల్లించిన అద‌న‌పు వేత‌నాలు రిక‌వ‌రీ చేయ‌డం వ‌ల్ల వారి నైతిక స్థైర్యం దెబ్బ తినే ప్ర‌మాదం ఉండ‌డంతో పాటు రిక‌వ‌రీ వ‌ల్ల వారిపై ప‌డే ప్ర‌భావాన్ని ప‌రిగ‌ణ‌న‌లోకి తీసుకుని వారి నుంచి ఆ సొమ్ము రిక‌వ‌రీ చేయ‌కూడ‌దు. 1997 జ‌న‌వ‌రి ఒక‌టో తేదీ నుంచి అమ‌లులోకి వచ్చేలా నిర్ణ‌యించిన పే స్కేళ్ల‌లో వ్య‌త్యాసాలు దిద్దుబాటు చేసి 2007 జ‌న‌వ‌రి ఒక‌టో తేదీ నుంచి పే స్కేళ్లు అమ‌లుజ‌ర‌పాలి. ఈ ఉత్త‌ర్వుల‌పై ఆగ్ర‌హించిన ఉద్యోగుల సంఘాలు వివిధ హైకోర్టుల్లో రిట్ పిటిష‌న్లు దాఖ‌లు చేశాయి. ఆ పిటిష‌న్ల‌ను ప‌రిశీలించిన ఉత్త‌రాఖండ్, మేఘాలయ హైకోర్టులు పై నిర్ణ‌యాన్ని కొట్టివేశాయి. కాగా ఉత్త‌రాఖండ్ హైకోర్టు ఆ నిర్ణ‌యాన్ని కొట్టివేయ‌డాన్ని స‌వాలు చేస్తూ 2017 ఏప్రిల్ 12వ తేదీన సుప్రీంకోర్టులో ఎస్ ఎల్ పి దాఖ‌లు చేయ‌గా 2017 మే 8వ తేదీన ఆ పిటిష‌న్ ను కొట్టివేసింది. మేఘాలయ, ఉత్త‌రాఖండ్ హైకోర్టుల్లో కోర్టు ఉత్త‌ర్వుల ఉల్లంఘన పిటిష‌న్లు దాఖ‌ల‌య్యాయి. ఈ ప‌రిణామాల నేప‌థ్యంలో ఎన్ హెచ్ పిసి, నీప్ కో, టిహెచ్ డిసిఐఎల్, ఎస్ జెవిఎన్ఎల్ కంపెనీల్లో వేత‌నం స్కేళ్ల క్ర‌మ‌బ‌ద్ధీకరణ అంశాన్ని కేబినెట్ ముందుంచ‌డం త‌ప్ప విద్యుత్ మంత్రిత్వ శాఖ‌కు మార్గాంత‌రం లేక‌పోయింది.
నర్మద నది మీదుగా ఆనకట్టకు పునాదిరాయి వేసిన ప్రధాన మంత్రి; భరూచ్ లో బహిరంగ సభను ఉద్దేశించి ప్రసంగం

నర్మద నది మీదుగా నిర్మించే భాడ్‌భూత్ ఆన‌క‌ట్ట‌ పనులకు శంకుస్థాపన సూచకంగా ప్ర‌ధాన మంత్రి శ్రీ న‌రేంద్ర మోదీ ఈ రోజు ఒక ఫలకాన్ని ఆవిష్కరించారు. భరూచ్ లో జరిగిన ఒక బహిరంగ సభలో ప్రధాన మంత్రి పాల్గొని ఈ సందర్భంగా సూర‌త్ స‌మీపంలో ఉన్న ఉధ్ నా మ‌రియు బిహార్ లోని జ‌య‌న‌గ‌ర్‌ ల మ‌ధ్య న‌డిచే అంత్యోద‌య ఎక్స్‌ప్రెస్ రైలుకు ప్రారంభ సూచ‌కంగా ప‌చ్చ జెండా ను చూపారు. గుజ‌రాత్ న‌ర్మ‌ద ఫ‌ర్టిలైజ‌ర్ కార్పొరేష‌న్‌ కు చెందిన వేరు వేరు ప్లాంటుల ప్రారంభ సూచకంగానూ, శంకుస్థాప‌న సూచ‌కంగానూ ఏర్పాటు చేసిన శిలా ఫ‌ల‌కాల‌ను కూడా ఆయ‌న ఆవిష్క‌రించారు. బహిరంగ సభలో ప్రసంగించిన ప్రధాన మంత్రి.. ‘అంత్యోద‌య ఎక్స్‌ప్రెస్’ అభినందనీయమైనటువంటి చొరవ అని, ఇది ప్రజలను కలుపుతుందని; మరీ ముఖ్యంగా ఉత్తర్ ప్రదేశ్ లేదా బిహార్ లకు చెందివుండి, వారి ఇళ్ల నుండి బాగా దూరంగా ఉన్న ప్రాంతాలలో పనిచేస్తున్న వారికి సహాయకారిగా ఉంటుందని వివరించారు. ఉత్తర్ ప్రదేశ్ మరియు బిహార్ లకు చెందిన ప్రజలు ‘ఛఠ్ పూజ’కు ఇంటికి చేరుకోవడాన్ని ఇది సులభతరం చేయగలదని కూడా ఆయన అన్నారు. యూరియాకు వేప పూతను పూయడం రైతులకు ప్రయోజనకారి అయింది, అవినీతి తో పాటు చౌర్యం ఆగిపోయిందని ప్రధాన మంత్రి తెలిపారు. పశు పోషణలో గుజరాత్ వేసిన ముందంజ వ్యవసాయదారులకు ఎంతగానో తోడ్పడినట్లు శ్రీ నరేంద్ర మోదీ తెలిపారు. గుజరాత్ కు ఒక బృందాన్ని పంపించి, పశు ఆరోగ్య మేళాలను గురించి అధ్యయనం చేయించవలసిందిగా ఉత్తర్ ప్రదేశ్ ముఖ్యమంత్రి శ్రీ యోగి ఆదిత్యనాథ్ కు తాను సూచించినట్లు ఆయన వెల్లడించారు. అదే తరహా మేళాలను ఇటీవలే వారాణసీ లో నిర్వహించినట్లు, ఆ మేళాను దర్శించే అవకాశం తనకు లభించినట్లు కూడా ప్రధాన మంత్రి చెప్పారు.
‘మ‌న్ కి బాత్’ రేడియో కార్య‌క్ర‌మంకోసం ప్ర‌జ‌ల సూచ‌న‌లు, స‌ల‌హాల్ని ఆహ్వానించిన ప్ర‌ధాని శ్రీ న‌రేంద్ర మోదీ

న‌వంబ‌ర్ 29, 2015న త‌న త‌దుప‌రి మ‌న్ కి బాత్ రేడియో కార్య‌క్ర‌మం ప్ర‌సార‌మ‌వుతుంద‌ని ప్ర‌ధాని శ్రీ న‌రేంద్ర మోదీ ప్ర‌క‌టించారు. ఇందులో త‌మ ఆలోచ‌న‌ల్ని పంచుకోవాల‌నుకునేవారు వెంట‌నే వాటిని మైగ‌వ్‌.ఇన్ (MyGov.in) కు పంపించాలని ప్ర‌ధాని కోరారు. ‘ఈ నెల మ‌న్ కి బాత్ కోసం మీ ఆలోచ‌న‌ల్ని పంచుకోండి. ఇది నవంబ‌ర్ నెల 29వ తేదీన‌ ప్ర‌సార‌మవుతుంది. మీ ఆలోచ‌న‌ల్ని పంపాల్సిన వెబ్‌సైట్ అడ్ర‌సు లింకు: https://mygov.in/group-issue/inputs-prime-ministers-mann-ki-baat-29th-november-2015/. అంతే కాదు మీరు 1800 3000 7800 అనే ఫోన్ నెంబ‌రుకు ఫోను చేసి మీ సందేశాన్ని రికార్డు చేయ‌వ‌చ్చు’..అంటూ ప్ర‌ధాని త‌న ప్ర‌క‌ట‌న‌లో పేర్కొన్నారు.
‘సిక్స్త్ మినిస్టీరియల్ కాన్ఫరెన్స్ ఆఫ్ ది  హార్ట్ ఆఫ్ ఏశియా ఇస్తాంబుల్ ప్రాసెస్ ఆన్ అఫ్గానిస్తాన్’  లో ప్ర‌ధాన మంత్రి శ్రీ న‌రేంద్ర‌ మోదీ ప్రారంభోప‌న్యాసం

యువ‌ర్ ఎక్స్ లెన్సీ అఫ్గానిస్తాన్ అధ్య‌క్షులు డాక్ట‌ర్ మొహ‌మ్మ‌ద్ అశ్ రఫ్ గనీ, యువ‌ర్ ఎక్స్ లెన్సీ అఫ్గానిస్తాన్ విదేశాంగ మంత్రి శ్రీ స‌లాహుద్దీన్ ర‌బ్బానీ, నా స‌హ‌చ‌ర మంత్రి శ్రీ అరుణ్ జైట్లీ, విదేశాంగ‌ మంత్రులు, ప్ర‌తినిధి వర్గాల అధిపతులు, లేడీస్ అండ్ జెంటిల్ మెన్‌, న‌మ‌స్కార్‌. స‌త్ శ్రీ అకాల్‌. ‘సిక్స్త్ మినిస్టీరియల్ కాన్ఫరెన్స్ ఆఫ్ ది హార్ట్ ఆఫ్ ఏశియా ఇస్తాంబుల్ ప్రాసెస్ ఆన్ అఫ్గానిస్తాన్’ ప్రారంభ కార్యక్రమంలో ఉపన్యాసమివ్వడం ఎంతో గౌర‌వ‌ప్ర‌ద‌మైన అవ‌కాశం. భార‌త‌దేశ మిత్రుడు, భాగ‌స్వామి అయిన అఫ్గానిస్తాన్ అధ్య‌క్షులు డాక్ట‌ర్ అశ్ రఫ్ గనీ తో క‌లిసి ఈ స‌మావేశాన్ని ప్రారంభించ‌డం నాకు మ‌రింత సంతోష‌దాయ‌కంగా వుంది. నా ఆహ్వానాన్ని మ‌న్నించి ఈ స‌మావేశంలో పాల్గొన‌డానికి వ‌చ్చినందుకు శ్రేష్ఠుడు డాక్ట‌ర్ గనీకి నా అభినంద‌న‌లు. సిక్కుల అత్యంత ప‌విత్ర పుణ్య‌క్షేత్ర‌మైన స్వ‌ర్ణ దేవాల‌య నిల‌యం అమృత్‌స‌ర్ న‌గ‌రం. సరళతకు, అందానికి, ఆధ్యాత్మికత‌కు ప్ర‌తీక‌గా నిలిచిన న‌గ‌రం అమృత్ స‌ర్. ఈ న‌గ‌రంలోకి మీ అంద‌రికీ ఆహ్వానం ప‌ల‌క‌డం నాకు ల‌భించిన ఒక గొప్ప అవ‌కాశం. ఇక్క‌డ ధ్యానం చేయ‌డం ద్వారా సిక్కు గురువులు ఈ ప్రాంతాన్ని ఎంతో ప‌విత్ర‌మ‌యం చేశారు. శాంతికి, మాన‌వ‌త్వానికి ఈ న‌గ‌రం నిల‌యం. అన్ని మ‌తాల‌ను, ఇత‌ర ప్రాంతాల‌ను ప్ర‌జ‌ల‌ను అక్కున చేర్చుకునే న‌గ‌ర‌మిది. ఈ న‌గ‌రంలోని ప్ర‌తి ఉద్యానవనం, ప్ర‌తి వీధి ధైర్యవంతుల క‌థ‌లను, త్యాగాల‌ను తెలియ‌జేస్తాయి. ప్ర‌జ‌ల సేవాత‌త్ప‌ర‌త‌, దేశ‌ భ‌క్తి ఈ న‌గ‌ర స్వ‌భావాన్ని తీర్చిదిద్దాయి. అంతే కాదు ప్ర‌జ‌ల క‌ష్ట‌ప‌డే స్వ‌భావం, సృజ‌నాత్మ‌క‌త‌, నూతన కార్య‌క్ర‌మాల‌ను చేప‌ట్ట‌డంలోని ఉత్సుక‌త ఈ న‌గ‌రాన్నినిర్మించాయి. అంతే కాదు అమృత్ స‌ర్ న‌గ‌రం, అఫ్గానిస్తాన్ తో చ‌క్క‌టి స్నేహ‌సంబంధాల‌ను క‌లిగి వుంది. సిక్కుల మొద‌టి గురువు బాబా గురు నానక్ దేవ్ జీ మొద‌టి త‌రం శిష్యులలో అఫ్గాన్ దేశీయులు ఉన్నారు. ఆయ‌న 15వ శ‌తాబ్దంలో కాబూల్ లో ధార్మిక ఉప‌న్యాసాలిచ్చారు. పంజాబ్ లో వెల‌సిన అఫ్గాన్ సూఫీ సాధువు బాబా హ‌జ‌ర‌త్ షేక్ పుణ్యక్షేత్రాన్ని అన్ని మ‌తాల‌కు చెందిన వారు ద‌ర్శించుకొంటున్నారు. అఫ్గానిస్తాన్ నుండి సందర్శ‌కులు వ‌స్తున్నారు. ఆసియాలోని పురాత‌న‌మైన‌, పొడ‌వైన రోడ్డు మార్గం గ్రాండ్ ట్రంక్ రోడ్డు మార్గం. ఇది అమృత్ స‌ర్ మీదుగా వెళ్తూ వాణిజ్యానికి, ప్ర‌జ‌ల ప్ర‌యాణానికి, వివిధ ఆలోచ‌న‌ల వెల్లువ‌కు కార‌ణమ‌వుతోంది. అఫ్గానిస్తాన్ ఆర్ధిక ప్ర‌గ‌తికి, స్థిర‌త్వానికి, అభివృద్ధికి ప్ర‌ధానంగా అవ‌స‌ర‌మ‌య్యే క‌నెన్టివిటీని అమృత్ స‌ర్ బలోపేతం చేస్తోంది. శ్రేష్ఠులారా, లేడీస్‌, అండ్ జెంటిల్ మెన్‌, ఈ శ‌తాబ్ద ప్రారంభం నుండి అంత‌ర్జాతీయ స‌మాజం అఫ్గానిస్తాన్ తో విస్తృతంగా సంబంధ బాంధ‌వ్యాల‌ను కొన‌సాగిస్తోంది. అభివృద్ధి చెందిన దేశాల‌తో పాటు, ప్రాంతీయ దేశాలు, ప్ర‌పంచ‌వ్యాప్తంగా గ‌ల మిత్ర దేశాలు ప‌లు కార్య‌క్ర‌మాల‌ ద్వారా ముఖ్యంగా రాజ‌కీయ‌, సామాజిక‌, సైన్య‌, ఆర్ధిక‌, అభివృద్ధి కార్య‌క్ర‌మాల‌ ద్వారా అఫ్గానిస్తాన్ కు మ‌ద్ద‌తునిస్తున్నాయి. అఫ్గానిస్తాన్ లో స్థిర‌మైన శాంతి కోసం, రాజ‌కీయ‌ స్థిర‌త్వం కోసం అంత‌ర్జాతీయ స‌మాజం మ‌రో సారి త‌న నిబ‌ద్ద‌త‌ను చాట‌డానికి ఈ రోజున ఇక్క‌డ మ‌న స‌మావేశం కృషి చేస్తుంది. మ‌నం చేప‌ట్టిన కార్య‌క్ర‌మం మ‌రింత ముందుకు తీసుకుపోవ‌డానికి వీలుగా మ‌న మాట‌లు, చేత‌లు కేంద్రీకృత‌మై ఉండాలి. అఫ్గానిస్తాన్‌కు సాయం అందించాలంటే:
రియో కు వెళ్లనున్న క్రీడాకారులతో ప్రధాన మంత్రి భేటీ; వారితో ఫొటోలు దిగారు. వారిలో ప్రతి ఒక్కరికీ ట్విట్టర్ ద్వారా ప్రోత్సాహకర సందేశాన్నిచ్చారు

ప్రధాన మంత్రి శ్రీ నరేంద్ర మోదీ ఈ రోజు 60 మందికి పైగా క్రీడాకారులను ఒక్కొక్కరిని విడివిడిగా కలుసుకొని వారితో ముచ్చటించారు. వారందరు త్వరలోనే రియో ఒలంపిక్స్ లో భారతదేశానికి ప్రాతినిధ్యం వహించనున్నారు. ప్రధాన మంత్రి ఇలా ఆటగాళ్లను ప్రత్యేకంగా పలకరించడం ఇదివరకు ఎన్నడూ జరగలేదు. వారికందరిలోను ఉత్సాహాన్ని నింపేటందుకు ప్రధాన మంత్రి వారితో మాట్లాడారు. పలువురితో ఆయన ఇష్టాగోష్ఠిగా సంభాషించారు; ఈ సందర్భంగా వారిలో అనేక మంది వారి మొబైల్ ఫోన్ లను ఉపయోగించి ప్రధాన మంత్రితో కలసి సెల్ఫీలు తీసుకున్నారు. ఇది జరిగిన అనంతరం ప్రధాన మంత్రి ప్రతి క్రీడాకారుడితోను / క్రీడాకారిణి తోను కలసి తాను దిగిన ఛాయాచిత్రాలను సాంఘిక నెట్ వర్కింగ్ వేదిక అయిన ట్విట్టర్ లో పంచుకొన్నారు. ఆ ఛాయాచిత్రాలతో పాటు వారికి తాను ఇచ్చిన సూచనలను కూడా ఆయన జత చేశారు. ప్రధాన మంత్రి సూచనలను పలువురు క్రీడాకారులు మెచ్చుకొన్నారు. ప్రధాన మంత్రితో తాము తీయించుకొన్న సెల్ఫీలను మరియు ఫోటోలను వారు కూడా పంచుకొన్నారు. ఈ ట్వీట్ లలో కొన్నింటిని ప్రధాన మంత్రి సైతం పునరావృత్తం చేశారు. ప్రధాన మంత్రి ఈ విధంగా రీట్వీట్ చేసిన వాటిలో బాక్సింగ్ క్రీడాకారుడు శ్రీ మనోజ్ కుమార్ మరియు రెజ్ల ర్ శ్రీ యోగీశ్వర్ దత్ లకు చెందిన ట్వీట్ లు ఉన్నాయి.